Езоп
Зевс и костенурката

Превод от старогръцки: Тодор Сарафов, 1967

chitanka.info

Зевс се заженил, та устроил угощение на всички животни. Единствена костенурката не се явила. Зевс се заинтригувал за причината и на следния ден я запитал защо тя единствена не е дошла на обеда. А костенурката му отговорила:

— Къщата е приятел, къщата е най-доброто.

Зевс й се ядосал и затова наредил навсякъде да носи на гръб собствената си къща.

Така мнозина предпочитат скромно да живеят в собствената си къща, отколкото богато да се хранят на чужда трапеза.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.